Carulu Giovoni

Carulu Giovoni era un autori corsu.

Biugrafia
Carulu Giovoni nascì in Zonza u 5 aostu 1879. A so famiglia era urighjinaria d'Azilonu. A so zitiddina si passò in u paesi di Guargualè. Carulu Giovoni hè statu spiziali in Marseglia.

Hà cullaburatu à U Lariciu, una rivista bislingua. Era cunnisciutu dinò cù u nomu di "Carulu Giovoni da Bozi".

Hà cuminciatu in 1932 à publicà in L'Annu Corsu una traduzioni in virsetti di I Bucolichi di Virghjiliu. A virsioni finali ùn sarà stampata ch'è in 1960.Arrighi (2002), p. 120. A qualità di 'ss'opara di traduzzioni hè stata ludata da a critica, tantu corsa ch'è francesa.Desanti (1994).

Incù Dumenicu Antonu Versini, dittu Maistrali, hà fundatu l'effemeru ghjurnali Le  Réveil Corse in 1914. Hà criatu dinò a rivista bislingua U Lariciu chì fù publicata insin'è 1939.

Carulu Giovoni fù dinò l'autori di parechji canzoni corsi di prima trinca: a "Canzona di a vadina"

o "Ninni nanna" chì hè stata cantata da Marta Angelici è intarpritata da u gruppu Cantu di Cirnu in u 50:

o ancu "Lamentu Corsu", intarpritatu da Tino Rossi:

Carulu Giovoni morsi in Aiacciu in 1963.

 Opari 
In francesu
 La Corse druidique (1959)

In corsu
 U me paisolu (1927)
 I Profumi di l'Isula (1930)
 Favule Corse (1962): incù una traduzioni in francesu da Luisa Leonelli

Tiatru
 A Merria è Fiffina: un' opara di tiatru in un attu
 Ziu Carl'Andria di Carrughju in Paradisu: opara di tiatru in un attu

 Bibliugrafia 
 Carulu Giovoni, I profumi di l'isula (1930), Marseglia, Edizioni di l'Annu Corsu
 Carulu Giovoni, La Corse druidique (1959), Aiacciu, À l'ombra di u lariciu
 Carulu Giovoni, Favule corse : da chjuchi è da maiò in dialettu taravesu (1962), Edizioni di u Lariciu
 Desanti, Paulu, 1994, Un pueta taravesu : Carulu Giovoni, l’omu di a vadina, U Taravu, Archivi.
 Ghjuvan' Maria Arrighi (2002) Storia di a lingua corsa, Edizioni Gisserot.

 Noti 

 Liami 
 Videu: Lamentu Corsu, intarpritatu da Tino Rossi]

Da veda dinò
 U Lariciu

Giovoni, Carulu
Giovoni, Carulu